EL
C 24/12
Επίσημη Εφημερίδα της Ευρωπαϊκής Ένωσης
17.1.2022
Αίτηση προδικαστικής αποφάσεως την οποία υπέβαλε το Tribunal Supremo (Ισπανία) στις 29 Ιουλίου 2021 — Consejo General de Colegios Oficiales de Farmacéuticos de España κατά Administración General del Estado (Υπόθεση C-469/21) (2022/C 24/16) Γλώσσα διαδικασίας: η ισπανική Αιτούν δικαστήριο Tribunal Supremo
Διάδικοι στην υπόθεση της κύριας δίκης Αναιρεσείον: Consejo General de Colegios Oficiales de Farmacéuticos de España Αναιρεσίβλητη: Administración General del Estado
Προδικαστικά ερωτήματα 1) Συνάδει με τον κατ’ εξουσιοδότηση κανονισμό (ΕΕ) 2016/161 (1) και, ιδίως, με τα άρθρα 25, 31, 32, 35, 36 και 44, εθνική διάταξη η οποία δημιουργεί διεπαφή –ως εργαλείο για την εξυπηρέτηση του αποθετηρίου– η οποία ανήκει στην κρατική αρχή και την οποία διαχειρίζεται η κρατική αρχή; 2) Σε περίπτωση καταφατικής απάντηση στο προηγούμενο ερώτημα, συνάδει με τον κατ’ εξουσιοδότηση κανονισμό (ΕΕ) 2016/161 και, ιδίως, με τα άρθρα 25, 31, 32, 35, 36 και 44, εθνική διάταξη η οποία υποχρεώνει τα φαρμακεία να χρησιμοποιούν την προμνησθείσα διεπαφή οσάκις χορηγούν φάρμακα τα οποία χρηματοδοτούνται από το εθνικό σύστημα υγείας; 3) Σε περίπτωση καταφατικής απάντηση στο προηγούμενο ερώτημα, συνάδει με τον κατ’ εξουσιοδότηση κανονισμό (ΕΕ) 2016/161 και, ιδίως, με τα άρθρα 25, 31, 32, 35, 36 και 44, εθνική διάταξη η οποία προβλέπει ότι, σε περίπτωση μη επίτευξης συμφωνίας μεταξύ της κρατικής αρχής και της διαχειρίστριας οντότητας του εθνικού αποθετηρίου για την ενσωμάτωση της προμνησθείσας διεπαφής στο αποθετήριο, η ενσωμάτωση μπορεί να πραγματοποιηθεί μονομερώς και με επιτακτικό τρόπο μέσω υπουργικού διατάγματος;
(1)
Κατ' εξουσιοδότηση κανονισμός (ΕΕ) 2016/161 της Επιτροπής, της 2ας Οκτωβρίου 2015, για τη συμπλήρωση της οδηγίας 2001/83/ΕΚ του Ευρωπαϊκού Κοινοβουλίου και του Συμβουλίου με τον καθορισμό λεπτομερών κανόνων σχετικά με τα χαρακτηριστικά ασφαλείας που εμφανίζονται στη συσκευασία των φαρμάκων για ανθρώπινη χρήση (ΕΕ 2016, L 32, σ.
1)
Αναίρεση που άσκησαν στις 12 Αυγούστου 2021 η Birkenstock IP GmbH και η Birkenstock Sales GmbH κατά της αποφάσεως που εξέδωσε το Γενικό Δικαστήριο (έκτο τμήμα) στις 2 Ιουνίου 2021 στην υπόθεση T-365/20, Birkenstock Sales GmbH κατά Γραφείου Διανοητικής Ιδιοκτησίας της Ευρωπαϊκής Ένωσης (Υπόθεση C-498/21 P) (2022/C 24/17) Γλώσσα διαδικασίας: η γερμανική Διάδικοι Αναιρεσείουσες: Birkenstock IP GmbH, Birkenstock Sales GmbH (εκπρόσωποι: N. Weber και D. Leisner, δικηγόροι) Αντίδικος κατ’ αναίρεση: Γραφείο Διανοητικής Ιδιοκτησίας της Ευρωπαϊκής Ένωσης Με διάταξη της 22ας Νοεμβρίου 2021 το Δικαστήριο (τμήμα εγκρίσεως της εξετάσεως των αναιρέσεων) απέρριψε την αίτηση εγκρίσεως και έκρινε ότι οι αναιρεσείουσες φέρουν τα δικαστικά έξοδά τους.